তিন গোয়েন্দা
১৯৮৫ খ্রিষ্টাব্দের আগস্ট মাস থেকে বিদেশী কাহিনী অবলম্বনে শুরু হয় এই সিরিজটি। প্রথম থেকেই রকিব হাসানই এই বিখ্যাত সিরিজটি লেখার কাজ করেন। রকিব হাসান একটানা ১৬০টি কাহিনী লেখেন। পরবর্তীতে শামসুদ্দীন নওয়াব এটি লেখার কাজ চালিয়ে যাচ্ছেন। শামসুদ্দীন নওয়াব মূলত একজন গোস্ট রাইটার। 'তিন গোয়েন্দা' তিনজন কিশোর গোয়েন্দার গল্প।
ডাম্বলডোর’স আর্মি
ডাম্বলডোর’স আর্মি (ইংরেজি: Dumbledore's Army) (সংক্ষেপে ডি. এ. বা D.A.) বা ডাম্বলডোরের আর্মি ব্রিটিশ লেখিকা জে. কে. রাউলিং রচিত "হ্যারি পটার" সিরিজের একটি ছাত্র সংগঠন। সিরিজের তিন প্রধান চরিত্র হ্যারি পটার, রন উইজলি ও হারমায়োনি গ্রেঞ্জার এই সংগঠনের প্রতিষ্ঠাতা। হগওয়ার্টের হাই ইনকুইজিটর (প্রধান পরিদর্শক) ডলোরেস আমব্রিজের কুশাসনের বিরুদ্ধে এবং ডিফেন্স এগেনস্ট দ্য ডার্ক আর্টস বিষয়ে ব্যবহারিক জ্ঞান অর্জনের লক্ষ্যে এই সংগঠন স্থাপিত হয়।